Dona'm les entitats que apareixen en el següent text:
Guillermina Peiró i Olives (Mataró, 14 d'agost de 1924 – Mataró, 9 de gener de 2019), coneguda també com a Mimi, fou una dona republicana, lluitadora antifranquista, sindicalista i refundadora històrica de l'Esquerra Republicana de Mataró. Nascuda a Mataró el 14 d'agost de 1924, era la penúltima filla del matrimoni format pel sindicalista i polític Joan Peiró i Belis i Mercè Olives i Bonastre,que tingueren deu fills, dels quals en van sobreviure set: Aurora, Llibert, Aurèlia, Josep, Joan, Guillermina (Mimi) i Mercè. Joan Peiró, que als 8 anys ja treballava d'aprenent al sector del vidre, no va poder anar a l'escola i fou autodidacte. Des de molt jove va exercir un potent lideratge sindical i fou secretari general de la CNT, director del Forn del Vidre i fundador de la cooperativa Cristalleries de Mataró, que oferia als associats serveis com ara: socors mutus de malaltia, un petit teatre, un cafè-bar, sala de reunions, i sobretot, una Escola Racionalista (seguidora de l'Escola Moderna de Ferrer i Guàrdia) pensada per als aprenents i fills de treballadors, i que fou la primera escola a la qual va anar Guillermina Peiró. Amb la Dictadura de Primo de Rivera, la CNT fou il·legalitzada i la família patí l'absència del pare que havia sofert atemptats, s'havia d'amagar i diverses vegades fou empresonat. El 1934, durant la Segona República, també va estar empresonat pels Fets d'octubre. Guillermina Peiró tenia gairebé dotze anys quan esclatà la Guerra Civil; dos dels seus germans marxaren voluntaris al front amb la Columna Ascaso i la Centúria Malatesta. Al novembre de 1936 el seu pare, en reconeixement dels seus mèrits i trajectòria, fou nomenat ministre d'Indústria del govern de Largo Caballero. La família es traslladà a València, on romangueren fins que arribà al poder Joan Negrín. Retornats a Mataró, Guillermina Peiró cursà estudis comercials a l'Acadèmia Cots. El 1938 el seu pare fou nomenat Comissari General de l'energia elèctrica. A finals de gener de 1939, amb la desfeta del Bàndol Republicà, la família emprengué el camí de l'exili. Amb grans penalitats aconseguiren passar la frontera francesa, però foren separats i les dones internades en una caserna, en un indret anomenat Presqu' îIe de Crozon, a la zona de Roscanvel (Bretanya). Al cap de cinc mesos es pogueren reunir tots a Narbona. Treballaren a la verema en pèssimes condicions, i ella participà en la primera vaga de la seva vida, a causa de la qual fou despatxada. Havia esclatat la Segona Guerra Mundial i el pare tenia previst emigrar a Mèxic, però fou capturat pels nazis i extradit a Espanya el 19 de febrer de 1941. Traslladat a Madrid, fou vexat, torturat i enviat a València, on fou jutjat i condemnat a mort, essent afusellat el 24 de juliol de 1942 al camp de tir de Paterna. La mare i les germanes s'havien traslladat a la perifèria de París i allí presenciaren els atemptats i represàlies dels nazis, i els bombardejos dels nord-americans.
Guillermina Peiró i Olives : persona, Mataró : Entitat_Geopolítica, Mimi : persona, Esquerra Republicana de Mataró : partit_polític, Joan Peiró i Belis : polític, Mercè Olives i Bonastre : persona, Aurora : persona, Llibert : persona, Aurèlia : persona, Josep : persona, Joan : persona, Mercè : persona, Joan Peiró : persona, CNT : organització, Forn del Vidre : empresa_privada, Escola Racionalista : educació, Ferrer i Guàrdia : artista_o_autor, Guillermina Peiró : persona, Guerra Civil : conflicte, Columna Ascaso : organització, Centúria Malatesta : organització, Largo Caballero : polític, València : Entitat_Geopolítica, Joan Negrín : polític, Acadèmia Cots : educació, Bàndol Republicà : organització, Presqu' îIe de Crozon : ubicació, Guillermina (Mimi) : persona, Cristalleries de Mataró : empresa_privada, Escola Moderna : educació, Dictadura de Primo de Rivera : esdeveniment_polític, Segona República : esdeveniment_polític, Fets d'octubre : esdeveniment_polític, Roscanvel : Entitat_Geopolítica, Bretanya : Entitat_Geopolítica, Narbona : Entitat_Geopolítica, Segona Guerra Mundial : conflicte, Mèxic : Entitat_Geopolítica, Espanya : Entitat_Geopolítica, Madrid : Entitat_Geopolítica, Paterna : Entitat_Geopolítica, París : Entitat_Geopolítica